Document ID: 32008D0139

ROZHODNUTIE KOMISIE
z 21. septembra 2007
o štátnej pomoci - Podpora investícií na racionalizáciu pestovania viniča v strmých svahoch v Porýní Falcku
[oznámené pod číslom K(2007) 4462]
(Len znenie v nemeckom jazyku je autentické)
(2008/139/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva, a najmä na jej článok 88 ods. 2,
po vyzvaní zainteresovaných strán, aby predložili pripomienky v súlade s uvedenými ustanoveniami (1),
keďže:
I. POSTUP
(1)
Nemecko listom z 30. septembra 1994, doručeným 7. októbra 1994, v súlade s článkom 93 ods. 3 (teraz článok 88) Zmluvy o ES notifikovalo štátnu pomoc.
(2)
Komisia listom č. SG (95) D/4615 zo 7. apríla 1995 začala v súlade s článkom 93 (teraz článok 88) ods. 2 Zmluvy o ES formálne zisťovanie (2). Nemecko na základe toho poskytlo svoje stanovisko listami z 29. mája 1995 a 24. júna 1996. Komisii neboli doručené žiadne pripomienky od zúčastnených tretích strán. Nemecké orgány oznámili Komisii dodatočné informácie listom z 1. júna 2007.
(3)
Listom z 24. júna 1996 Nemecko oznámilo, že ruší notifikáciu opatrenia. Na žiadosť Komisie takisto potvrdilo, že pomoc na investície nebola vyplatená.
II. ZÁVER
(4)
Komisia v čase, keď Nemecko oznámilo zrušenie notifikácie, ešte nedospela k formálnemu rozhodnutiu o predmetnej notifikácii. Za týchto okolností prijíma zrušenie notifikácie v zmysle článku 8 ods. 1 nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie článku 93 Zmluvy o ES (3).
(5)
Formálne zisťovanie by sa preto v súlade s článkom 8 ods. 2 nariadenia (ES) č. 659/1999 malo uzatvoriť, keďže sa stalo bezpredmetným,
PRIJALA TOTO ROZHODNUTIE:
Článok 1
Formálne zisťovanie v súvislosti so štátnou pomocou Podpora investícií na racionalizáciu pestovania viniča v strmých svahoch v Porýní-Falcku sa v súlade s článkom 8 ods. 2 nariadenia (ES) č. 659/1999 uzatvára.
Článok 2
Toto rozhodnutie je určené Spolkovej republike Nemecko.
V Bruseli 21. septembra 2007

Labels: 2
4
19
6
18